open-index/open-wikipedia-markdown huggingface dataset:
जानवर

**जानवर**, **जनावर** या **प्राणी** () बहुकोशिकीय, यूकैरियोटिक जीवधारी बा जवन एनिमेलिया किंगडम (प्राणी जगत) के अंतर्गत आवेलें। सगरी जानवर गमनशील होलें, माने की चल फिर सके लें। वयस्क भइला पर जानवर के शरीर एगो स्थाई रूप ले लेला, हालांकि, कुछ जानवर सभ में बाद में भी बदलाव होत रहे ला।
सगरी जानवर हेट्रोट्रॉफ होलें, माने की, जिंदा रहे खातिर दूसरे जीवधारी खा के पचावे के परेला या कौनों दूसरे जीवधारी के उत्पाद के खा के पचावे लें।

जानवर के उत्पत्ति पृथिवी पर अब से लगभग 542 मिलियन (5420 लाख) बरिस पहिले, कैम्ब्रियाई बिस्फोट के समय भइल रहे। इनहन के कई बिभाग में बाँटल जाला जवना में प्रमुख बाटें: *वर्टीब्रेट* (चिरई, मैमल, एम्फिबियन, *[[रेप्टाइल]]*, मछरी); *मोलस्कस* (क्लैम्स, ऑइस्टर्स, ऑक्टोपस, स्क्विड, घोंघा); *आर्थोपोड्स* (मिलिपेड, सेंटीपीड, किरौना, मकड़ी, बिच्छी, खेखड़ा, लोबस्टर, झींगा); *अनेलिड्स* (केंचुआ); स्पंज आ जेलीफिश।

## इहो देखल जाय
* टैक्सोनॉमी

## संदर्भ

## बाहरी कड़ी

* 

श्रेणी:जीव बिज्ञान
कार्डेट

thumb|कार्डेट
**कार्डेट** अइसन जानवर के कहल जाला जेकरे शरीर में नोटोकॉर्ड, खांखर डोर्सल नर्व कॉर्ड, फैरिंगल स्लिट, इंडोस्टाइल आ गाँड़ के पीछे पोंछ होला। एह गिनावल चीज में से सगरी, जीवन चक्र में कबो न कबो जरूर मौजूद होखे ला।

अइसन जानवर सभ के टैक्सोनॉमी में **कार्डेटा** संघ में रखल जाला आ नोटोकॉर्ड के एह संघ (phylum) के सभसे प्रमुख लच्छन मानल जाला।

श्रेणी:जंतु बिज्ञान
पर्यायवाची (टैक्सोनॉमी)

बैज्ञानिक नाँव रखे के सिस्टम में **पर्यायवाची** अइसन नाँव के कहल जाला जवन कौनों टैक्सन के पहिले दिहल गइल रहल होखे बाकी अब ओकरा खातिर कौनों दूसर नाँव ढेर प्रचलित होखे।

श्रेणी:टैक्सोनॉमी (जीव बिज्ञान)
बुक ऑफ इंडियन बर्ड्स

***बुक ऑफ इंडियन बर्ड्स*** (; अर्थ:भारत के चिरइन के किताब) मशहूर भारतीय चिरई बिग्यानी सालिम अली के लिखल पुस्तक हवे। पहिली बेर ई किताब सन् 1941 में छपल रहे आ वर्तमान में एह किताब के तेरहवाँ संस्करण (2002) सबसे नया बाटे।

ई किताब भारत के चिरई सभ के बारे में एगो बहुत महत्व के किताब मानल जाले।

## संदर्भ

## बाहरी कड़ी
*बुक ऑफ इंडियन बर्ड्स (१९४१ संस्करण) Archive.org पर कॉपी।

श्रेणी:चिरई बिज्ञान
श्रेणी:सालिम अली के यादगार
श्रेणी:अंग्रेजी-भाषा के किताब
बर्ड्स इन संस्कृत लिट्रेचर

***बर्ड्स इन संस्कृत लिट्रेचर*** (Birds in Sanskrit literature) संस्कृत साहित्य में चिरइन के बर्णन के ऊपर **के॰ एन॰ दवे** (1884-1983) के लिखल पुस्तक बाटे। ई पुस्तक दवे के जीवन भर के अध्ययन आ मेहनत के परिणाम बाटे।

किताब में अलग-अलग चिरई सभ के संस्कृत साहित्य में उल्लेख के बर्णन कइल गइल बाटे। एह किताब के पहिला संसकरण दवे के मरले के बाद 1985 में *भंडारकर प्राच्यबिद्या रिसर्च इंस्टीट्यूट* (Bhandarkar Oriental Research Institute) से छपल आ वर्तमान संस्करण सन् 2005 में *मोतीलाल बनारसीदास* से छपल बाटे। 

## संदर्भ

## बाहरी कड़ी
* बर्ड्स इन संस्कृत लिट्रेचर आर्काइव.कॉम पर। 

श्रेणी:अंग्रेजी-भाषा के किताब
श्रेणी:संस्कृत साहित्य
श्रेणी:चिरई बिज्ञान
डोर्सल नर्व कॉर्ड

**डोर्सल नर्व कॉर्ड** () कार्डेट संघ के जानवर सभ के भ्रूण में पावल जाये वाली एक तरह के नस होला। ई नस मुख्य रूप से मोटर न्यूरॉन सभ से बनल होले।

डोर्सल शब्द के मतलब पछिला होला यानि शरीर के पीठ वाला हिस्सा में पावल जाए वाली। हालाँकि कुछ जानवरन में डोर्सल हिस्सा के अंग पेट की ओर भी मिले लें।

## इहो देखल जाय
* वेंट्रल नर्व कॉर्ड

## संदर्भ

श्रेणी:शरीररचना बिज्ञान
बैज्ञानिक नाँव

**दूपद नाँव** () जीव बिज्ञान में प्रजाति सभ के नाँव रखे के सिस्टम हवे जवना में कौनों भी प्रजाति के दू गो शब्द से मिल के बनल नाँव रखल जाला। ई दुनों शब्द लातीनी भाषा के ब्याकरन के हिसाब से होला भले उनहन के उत्पत्ति लातीनी भाषा के न होखे। आम तौर पर एह नाँव के **बैज्ञानिक नाँव** भी कहल जाला। 

दू शब्दवन में पहिला शब्द जाति (genus) के बतावेला आ दुसरका प्रजाति (species) के पहिचान करावे ला।

श्रेणी:जीव बिज्ञान
श्रेणी:जीव प्रजाति
ऑक्सफोर्ड यूनिवर्सिटी प्रेस

**ऑक्सफोर्ड यूनिवर्सिटी प्रेस** दुनिया के सभसे बड़ा प्रेस (प्रकशन संस्थान) बाटे आ कैम्ब्रिज यूनिवर्सिटी प्रेस के बाद दुनिया के दुसरा सभसे पुरान प्रकाशन संस्थान बा। ई ऑक्सफोर्ड यूनिवर्सिटी द्वारा संचालित होला आ उहाँ के वाइस चांसलर एकरे खातिर पन्द्रह गो अकैडमिक लोग के नियुक्त करें लें।

## संदर्भ

## बाहरी कड़ी

श्रेणी:प्रकाशन
कंबोडिया

**कंबोडिया** दक्खिनी इंडोचाइना में मौजूद एगो देस बाटे।

## संदर्भ

श्रेणी:एशिया के देस
श्रेणी:यूनाइटेड नेशंस के सदस्य देस
ख्मेर भाषा

**ख्मेर भासा** चाहे **कंबोडियाई भासा** कंबोडिया के ख्मेर लोगन के भाषा हवे आ कंबोडिया के ऑफिशियल भाषा बा। लमसम 160 लाख लोग ई भाषा बोलेला आ एह प्रकार से ई वियतनामी भाषा के बाद दोसरका सभसे ढेर बोलल जाए वाला ऑस्ट्रो-एशियाई भाषा बाटे।

## संदर्भ

श्रेणी:भाषा
एशिया के भूगोल

**एशिया के भूगोल**, एशिया महादीप के भूगोलीय बर्णन बा एकरे भूगोलीय क्षेत्र में बिभाजन के बर्णन बाटे। ई दुनियाँ के सभसे बड़ महादीप हवे आ पृथिवी के कुल जमीनी हिस्सा के लगभग तीस प्रतिशत हिस्सा कभर करे ला; सभसे ढेर जनसंख्या वाला महादीप भी हवे आ लगभग 60 प्रतिशत जनसंख्या यही महादीप पर निवास करे लें। एशिया में लगभग 50 से ढेर देश बा। परंपरागत रूप से एशिया के बिभाजन उत्तर एशिया (रूस वाला हिस्सा), मध्य एशिया, पुरबी एशिया, दक्खिन पूरबी एशिया, दक्खिन एशिया आ दक्खिन पच्छिम एशिया में कइल जाला।

एशिया महादीप यूरेशिया नाँव से सुपरमहादीप के हिस्सा हवे आ एकरे पूरबी हिस्सा पर बिस्तार लिहले बा। वास्तव में यूरोप आ एशिया के बीचा के बिभाजन परंपरागत हवे आ एह सीमा के निश्चित करे पर काफी बिबाद भी बा। हालाँकि, सभसे ब्यापक सहमती देखल जाय तब एगो काल्पनिक लाइन जे यूराल परबत, काकेशस परबत आ काला सागर से हो के गुजरे ओही के यूरोप आ एशिया के बीच के बाडर मान लिहल जाला। रूस देस के हिस्सा दुनों महादीप में बिस्तार लिहले बाटे।

## भूराजनीतिक नक्शा

## एशिया के बिभाजन

## संदर्भ

## बाहरी कड़ी
* एशिया के भौतिक भूगोल , नेशनल ज्याग्राफिक, अंग्रेजी में।

भूगोल
श्रेणी:भूगोलीय क्षेत्र सभ
श्रेणी:महादीप अनुसार भूगोल
ब्रुनेई

**ब्रूनेई** दक्खिन पूर्ब एशिया के बोर्नियो दीप के उत्तरी तट पर स्थित एगो देश बाटे।

## संदर्भ

श्रेणी:इस्लामी देश
श्रेणी:एशिया के देस
श्रेणी:यूनाइटेड नेशंस के सदस्य देस
कानून शास्त्र

**कानून शास्त्र** (; हिन्दी:विधिशास्त्र) कानून के ज्ञान, कुशलता आ ओकरे सिद्धांत के अध्ययन करे वाला बिसय बाटे। शब्द, कानून शास्त्र, अंग्रेजी के *ज्यूरिस्प्रूडेंस* शब्द के अनुबाद हवे। अंग्रेजी के ज्यूरिस्प्रूडेंस शब्द खुद लातीनी भाषा के ज्यूरिस (मतलब कानून) आ प्रूडेंशिया (ज्ञान, कौशल) से बनल बाटे।

मुख्य रूप से कानून के दर्शन के अध्ययन करे वाला दार्शनिक के सवाल ई होला की कानून का बा? एका स्वरूप का बा? आ एकरा के का होखे के चाही?

श्रेणी:कानून
श्रेणी:एकैडमिक बिसय
श्रेणी:कानून शास्त्र
राज प्राधिकरण

**राज प्राधिकरण** या **पॉलिटी** () कौनों राज्य या राज्य के नागरिक प्राधिकरण, जइसे की प्रांत, काउंटी, जिला वगैरह के कहल जाला। ई आमतौर पर भूगोलीय क्षेत्र आ ओकरे प्रशासन करे वाली इकाई या संस्था के रूप में पहिचानल जाला।

## संदर्भ

श्रेणी:राजनीति बिज्ञान
संप्रभु राज्य

अंतर्राष्ट्रीय कानून में **संप्रभु राज्य** () अइसन गैर-भौतिक कानूनी इकाई होला जवना के एगो केंद्रीय शासन या सरकार के रूप में पहिचानल जाय आ ऊ कौनों भूगोलीय क्षेत्र के ऊपर आपन संप्रभुता रखत होखे।

अंतराष्ट्रीय नियमन के अनुसार संप्रभू राज्य ऊ होखेला जेकरा लगे निश्चित आबादी, एगो सरकार आ दोसर संप्रभू राज्यन ले संबध बनावे के सकान होखेला। ई त अइसहीं बुझल जा सकेला की एगो संप्रभू राज्य ना केहू पऽ निर्भर रहेला नाहीं केहू के दबाव मे रहि के काम करेला।

## संदर्भ

श्रेणी:राजनीति बिज्ञान
श्रेणी:अंतर्राष्ट्रीय कानून
अथॉरिटी

**अथॉरिटी** () शब्द अंग्रेजी भाषा में लैटिन से आइल हवे जवना के प्रयोग प्रभुता, प्रभुत्व, प्राधिकरण या बिद्वत्ता खातिर होला।

प्रभुता या प्रभुत्व के अर्थ में एकर मतलब होला राज्य (सरकार, न्यायालय या पुलिस अफसर) द्वारा दिहल शक्ति के प्रयोग करे के अधिकार।

बिद्या आ शास्त्र के क्षेत्र में एकर प्रयोग केहू अइसन व्यक्ति खातिर होला जे अपने बिसय के बहुत बड़ा बिद्वान होखे आ ओह बिसय के कौनों मुद्दा पर अधिकार पुर्बक कुछ बता सके, आ ओकरे बात के प्रामाणिक मानल जाय।
जॉर्डन

**जॉर्डन** () जॉर्डन का हाशमी साम्राज्य एशिया महादीप में, सीरिया के रेगिस्तान के दक्खिनी हिस्सा में मौजूद एगो देश बाटे। ई अरब देशवन में गिनल जाला आ इहाँ के राजधानी अम्मान बाटे। 

## संदर्भ

श्रेणी:एशिया के देस
श्रेणी:अरब देस
श्रेणी:इस्लामी देश

श्रेणी:यूनाइटेड नेशंस के सदस्य देस
कजाकिस्तान

**कजाकिस्तान** (, कज़ाक़िस्तान भा कज़ाख़िस्तान) मध्य एशिया के एगो देश बाटे जवना के कुछ हिस्सा यूराल नदी के पच्छिम में पड़े ला आ यूरोप में आवेला। एह देश के राजधानी **नूर-सुल्तान** बाटे जेकर पुराना नाँव अस्ताना रहल। ई देस दुनिया के सभसे बड़हन जमीन से घेराइल देश बाटे आ बिस्व के नउवाँ सभसे बड़ा देश बा।

1991 तक चलल कोल्ड वार के बाद सोवियत रूस देश में टूट गइल जावना में से एगो **कज़ाकिस्तान** हवे।

## संदर्भ


श्रेणी:यूरोप के देस
श्रेणी:एशिया के देस
श्रेणी:यूनाइटेड नेशंस के सदस्य देस
उत्तर कोरिया

**उत्तर कोरिया** पूरब एशिया में एगो देश बाटे। एकर राजधानी आ सभसे बड़हन शहर प्योंगयांग हऽ। एह देस के जमीनी सीमा यालू आ त्युमेन नदिन के सहारे चीन के साथे बने ला आ सीमा के कुछ हिस्सा रूस के साथे सटल बा। 'कोरियाई गैर-सैन्य क्षेत्र' एकरा के दक्खिन कोरिया से अलग करे ला।

एतिहासिक रूप से कोरिया के जापान 1910 में जीत लिहले रहे आ दुसरा बिस्व जुद्ध के खतम भइला पर जापान के समर्पण के बाद कोरिया के दू हिस्सा में बाँट दिहल गइल। उत्तरी हिस्सा सोवियत युनियन के प्रभाव में रहल आ दक्खिनी कोरिया अमेरिका के। फिर से दुनों के एकीकरण के बार्ता बिफल भइला के बाद 1948 में दू गो अलग-अलग सरकार बनल: उत्तर में डेमोक्रेटिक पीपल्स रिपब्लिक ऑफ कोरिया आ दक्खिन में रिपब्लिक ऑफ कोरिया।

## इहो देखल जाय
* उत्तर कोरिया-दक्खिन कोरिया संबंध

## संदर्भ

श्रेणी:एशिया के देस
श्रेणी:पूर्ब एशिया
श्रेणी:कोरिया

श्रेणी:यूनाइटेड नेशंस के सदस्य देस
अंकोर वाट

**अंकोरवाट** (; ) कंबोडिया में मौजूद एगो मंदिर बाटे आ ई दुनिया के सबसे बड़हन धार्मिक स्थल हवे जवन 162.6 हेक्टेयर (1,626,000 वर्गमीटर) क्षेत्रफल में बिस्तार लिहले बा। ई मूल रूप से हिंदू मंदिर के रूप में बनल रहे जवन धीरे-धीरे बौद्ध मंदिर में बदलत चलि गइल। ई ख्मेर राजा *सूर्यवर्मन दूसरा* के द्वारा 12वीं सदी के शुरुआत में, तत्कालीन राजधानी यशोधरपुर, जवना के अब अंकोरथोम कहल जाला, में बनवावल गइल रहे। अपने पहिले के शैव राजा लोग के परमपरा से अलग हटि सूर्यवर्मन के बनवावल के ई मंदिर विष्णु के समर्पित बाटे।
ई ख्मेर शैली के सभसे नीक उदाहरण हवे आ कंबोडिया के चीन्हा के रूप में पहिचानल जाला आ उहाँ के झंडा पर भी देखावल गइल बाटे। ई कंबोडिया के सभसे प्रमुख पर्यटन आकर्षण भी बा।

अंकोर वाट, ख्मेर शैली के दू गो परंपरा - मंदिर-परबत आ गैलरीदार मंदिर के मिलन के उदाहरण भी हवे। ई मेरु परबत के नकल की रूप में बनावल गइल बाटे जवन हिन्दू धर्म में प्रचलित कथा में देवता लोग के निवास अस्थान मानल जाला।
ई तीन चौकोर चबूतरा नियर खण्ड में बा जवना में एक खण्ड से ऊपर वाला पर जाये खातिर सीढ़ी बनल बाटे आ हर खण्ड गैलरी के रूप में कलात्मक ढंग से सजल बाटे।

एकर आधुनिक नाँव *अंकोर वाट* के अर्थ *मंदिर के नगर* या *मंदिर के राजधानी* बा। खमेर भाषा में *अंकोर* के मतलब "शहर" बा जवन इहाँ के देसी भाषा के *नोकोर* से निकलल मानल जाला, जवन खुद संस्कृत के *नगर* के बिगाड़ से बनल हऽ। *वाट* माने मंदिर होला जवन खुद संस्कृत के *वाट* शब्द के मतलब होला।

## इतिहास

अंकोर वाट आधुनिक सीम रीप नाँव के कस्बा से 5.5 किलोमीटर के दूरी पर उत्तर ओर बाटे आ पुरनकी राजधानी, जवन बाफुनो के लगे रहे, के थोड़िके दूर दक्खिन ओर पुरुबाहुत हटि के बाटे।
अंकोर के मंदिरन में ई सभसे दक्खिन में बाटे।

कथा के मोताबिक एह मंदिर के निर्माण के आदेस इंद्र दिहले रहलें। तेरहवीं सदी के एगो चीनी यात्री इहो वर्णन कइलें बा की ई मंदिर, मानल जाला की, कौनों दिब्य आर्किटेक्ट एकही राति में बना दिहलें।

इतिहास के हिसाब से देखल जाय त ई मंदिर के सुरुआती डिजाइन बारहवीं सदी के सुरु के हिस्सा में, सूर्यवर्मन दूसरा (शासन 1113 – ल 1150 ई) बनावल गइल रहे। ई बिष्णु के समर्पित मंदिर रहे आ ई राजा के मंदिर आ एकरे आसपास के इलाका राजधानी बनावे के बिचार से डिजाइन कइल गइल रहे।
एकर मूल नाँव मालुम नइखे की का रखल गइल रहे। राजा के मरला के बाद एह मंदिर के कुछ काम अधूरा रहि गइल। सूर्यवर्मन के मौत के लगभग 27 बरिस बाद इहाँ चाम लोग, जे ख्मेर लोग के परंपरागत दुश्मन रहे, के आक्रमण भइल आ अंकोर के लूट लिहल गइल।
बाद में एकरा के जयवर्मन सातवाँ, जे इहाँ से थोड़ी दूर उत्तर में (अंकोर थोम आ बाद में बायन में) आपन राजधानी बनवलें, एह मंदिर के उद्धार कइलें। बारहवी सदी के अंत आवत-आवत ई मंदिर बौद्ध परभाव में आवत चलि गइल जवन अभिन ले जारी बाटे।

## संदर्भ

## बाहरी कड़ी

श्रेणी:कंबोडिया
श्रेणी:हिंदू मंदिर
श्रेणी:मंदिर
श्रेणी:कंबोडिया में पर्यटन
श्रेणी:बिस्व धरोहर स्थल
किर्गिज़स्तान

**किर्गिज़स्तान** () मध्य एशिया में एगो जमीन से घेराइल देश बाटे। एकर सीमा कज़ाकिस्तान, उज़्बेकिस्तान, ताजिकिस्तान आ चीन से मिलेले। एकर राजधानी आ सभसे बड़ शहर बिस्केक बाटे। 

## संदर्भ

श्रेणी:एशिया के देस

श्रेणी:सेंट्रल एशिया
श्रेणी:सेंट्रल एशिया के देस
श्रेणी:यूनाइटेड नेशंस के सदस्य देस
कुवैत

**कुवैत** (;  ) पच्छिमी एशिया में एगो देस बाटे। ई फारस के खाड़ी के नोक पर स्थित बाटे आ एकर सीमा सउदी अरब आ ईराक से सटल बाटे।

## संदर्भ

श्रेणी:एशिया के देस
श्रेणी:पच्छिमी एशिया
श्रेणी:अरब देस

श्रेणी:यूनाइटेड नेशंस के सदस्य देस
परमाधिपत्यक

**परमाधिपत्यक** () कानूनशास्त्र के एगो ऐसन अधिकार बाटे जवना अनुसार कौनों प्रशासनिक प्रदेस कौनों बाहरी दख्खलअन्दाजी के बगेर आपन प्रशासन के सुबेबस्थित चलावे के छमता होखे। राजनीतिशास्त्र में परमाधिपत्यक के मतलब ऐसन सत्ता से होला जवन कौनों राजतंत्र  पर पुरा आधिपत्य रखत होखे।

## बचनबोध
परमाधिपत्यक के मतलब होला कवनो देश के स्वतंत्र अधिकार। माने ओकरा लगे कवनो विषय पर कानून बनावे के अधिकार बा; आ ई कवनो दोसरा देश / बाहरी शक्ति के नियंत्रण में नइखे। परम माने सर्वोच्च आ आधिपत्यक माने अधिकार रखऽनिहार से परमाधिपत्यक के शाब्दिक अर्थ जेकर अधिकार सर्वोच्च बा आमुख अनुसार भारत के अधिकार।

आमुख अनुसार भारतीय संविधान भारत के एगो परमाधिपत्यक, लोकतांत्रिक, गणतंत्र के रूप में स्थापित करेला आ आमुख में उल्लेखित सुपरिभाषित वचनन के सुरक्षित करेला भारत के जनता गंभीर संकल्प के अनुसरण करता। परमाधिपत्यक से तात्पर्य सर्वोच्च आ अंतिम शक्ति से बा। ई वास्तविक, साधारण, कानूनी, राजनीतिक, व्यक्तिगत भा बहुवचनीय हो सकेला। राजतंत्र में परमाधिपत्यकता राजा लोग के व्यक्तियन के दिहल जात रहे।

बाकिर वर्तमान दुनिया में अधिकतर गणतंत्रवादी सरकारन में परमाधिपत्यकता जनऽता के चुनल प्रतिनिधियन के हस्तांतरित होला।

## संदर्भ

श्रेणी:राजनीति बिज्ञान
श्रेणी:राजनीति
श्रेणी:कानून
ताजिकिस्तान

**ताजिकिस्तान** (;  ) मध्य एशिया में एगो देश बाटे। ई एगो जमीन से घेराइल देश बाटे आ पहाड़ी इलाका में बसल बाटे। एकर सीमा किर्गिज़स्तान, उज़्बेकिस्तान, अफगानिस्तान आ चीन से सटल बाटे। एकर राजधानी दुशांबे बाटे।

## संदर्भ

श्रेणी:एशिया के देस
श्रेणी:सेंट्रल एशिया के देस

श्रेणी:यूनाइटेड नेशंस के सदस्य देस
लाओस

**लाओस** () दक्खिन पूर्ब एशिया में एगो जमीन से घेराइल देश बाटे।

## संदर्भ

श्रेणी:एशिया के देस
श्रेणी:दक्खिन पुरुब एशिया

श्रेणी:यूनाइटेड नेशंस के सदस्य देस
लेबनान

**लेबनान** (), आधिकारिक नांव **लेबनानी गणतंत्र**, पच्छिमी एशिया में एगो देश बाटे।

## संदर्भ

श्रेणी:एशिया के देस
श्रेणी:पच्छिमी एशिया

श्रेणी:यूनाइटेड नेशंस के सदस्य देस
मंगोलिया

**मंगोलिया** पूर्ब एशिया में एगो देश बाटे। ई देस रूस आ चीन के बीच में मौजूद बा। मंगोलिया के राजधानी ऊलान बाटर हवे।

## संदर्भ

श्रेणी:एशिया के देस
श्रेणी:पूर्ब एशिया

श्रेणी:यूनाइटेड नेशंस के सदस्य देस
ओमान

**ओमान** पच्छिमी एशिया में एगो देस बाटे। 

## संदर्भ

श्रेणी:इस्लामी देश
श्रेणी:एशिया के देस
श्रेणी:यूनाइटेड नेशंस के सदस्य देस
तेरह उपनिवेश

thumb|तेरह उपनिवेश (एह नक्शा में गुलाबी रंग वाले क्षेत्र)
**तेरह उपनिवेश** () ब्रिटिश उपनिवेश रहलें जवन पूरबी उत्तर अमेरिका के अटलांटिक महासागर के तट पर सन् 1607 से 1733 के बीच अस्थापित कइल गइल रहलें। इहे उपनिवेश सभ मिल के सन् 1776 में ब्रिटेन से स्वतंत्रता के ऐलान आ खाली भर उपनिवेश न रहि के अब यूनाइटेड स्टेट्स ऑफ अमेरिका के राज्य बन गइलें। इहे कारण बाटे की आधुनिक अमेरिकी झंडा में 13 लाल आ सफ़ेद धारी बाटे आ मूल अमेरिकी झंडा में 13 गो सितारा रहलें।

## उपनिवेश
ई तेरह उपनिवेश रहलें - डेलावेर, पैनसिल्वेनिया, न्यू जर्सी, जोर्जिया, कन्नॅटिकट, मैसाच्यूसॅट्स बे, मैरीलैंड, दक्षिण कैरोलाइना, न्यू हैम्शर, वर्जिन्या, न्यू यॉर्क, उत्तर कैरोलाइना आ रोड आयलॅन्ड व प्रॉविडॅन्स। 

## विकास

Image:British Colonies in North America c1750 v2.png|उत्तरी अमेरिका के ब्रिटिश उपनिवेश, *लगभग* 1750. 1: न्यूफाउंडलैंड; 2: नोवा स्कॉटिया; 3: तेरह उपनिवेश; 4: बरमूडा; 5: बहामास; 6:ब्रिटिश होन्डुरास (जे 1750 में स्पेनी रहल : 1798 में ब्रिटिश बनल); 7: जमैका; 8: ब्रिटिश लीवार्ड आइलैंड्स आ बारबाडोस। 
Image:British colonies 1763-76 shepherd1923.PNG|उत्तरी अमेरिका के उपनिवेश 1763&ndash;76, क्षेत्रीय दावा देखावल गइल बाटे। 
Image:Map of territorial growth 1775.svg|1775 में, ब्रिटिश लोग एह नक्शा के लाल आ गुलाबी क्षेत्रन पर अधिकार के दावा कइलें आ स्पेन नारंगी क्षेत्रन पर दावा कइलस। लाल क्षेत्र बसावट देखावत बाटे; जे समुद्र के 50 मील के दायरे में सबसे भारी आबादी वाला रहल। 
Image:United_States_land_claims_and_cessions_1782-1802.png|औपनिवेशिक चार्टर के आधार पर राज्य के जमीन पर कइल गइल दावा, जवन की बाद में अमेरिकी सरकार के डे दिहल गइल, 1782&ndash;1802। 


## इहो देखल जाय
* अमेरिकी स्वतंत्रता के घोषणा
* यूनाइटेड स्टेट्स ऑफ अमेरिका
* उपनिवेश

श्रेणी:यूनाइटेड स्टेट्स ऑफ अमेरिका
नेल्सन मंडेला

**नेल्सन मंडेला** दक्खिन अफिरका के पहिला करिया राष्ट्रपति आ पहिला चुनल गइल राष्ट्रपति रहलें।

## संदर्भ
प्लैट्सबर्ग के लड़ाई

**पिट्सबर्ग के लड़ाई** के के अंत के साथ ब्रिटिश लोग द्वारा उत्तरी राज्यन पर हमला के 1812 के युद्ध के समापन हो गइल।

## संदर्भ

## बाहरी कड़ी
*An Overview of the Battle of Plattsburgh.
*Battle of Plattsburgh Association.
*Bibliography and sources on the Battle of Plattsburgh compiled by James P. Millard.
*"Defense of Plattsburgh" painting by Lee Hunt, 1992 (Interactive). 
*Google maps, Battles of Lake Champlain and of Plattsburgh.
*Millard, James, ''America's Historic Lakes'', links, documents, and sources. 
*Transcript of Alexander Macomb letter on defense of Fort Moreau.
*Transcript of Alexander Macomb letter on British retreat from Plattsburg.

श्रेणी:इतिहास
1812 के युद्ध

**1812 के युद्ध** एगो सैन्य संघर्ष रहे जवन लगभग अढ़ाई साल चलल। ई युद्ध यूनाइटेड स्टेट्स ऑफ अमेरिका द्वारा यूनाइटेड किंगडम ऑफ ब्रिटेन एंड आयरलैंड, एकरे उत्तर अमेरिकी उपनिवेश आ मूलनिवासी अमेरिकी सहयोगी सभ के सामूहिक ताकत के खिलाफ़ लड़ल गइल।

## नोट

## संदर्भ

श्रेणी:अमेरिका के इतिहास
बिस्व धर्म संसद

**बिस्व धर्म संसद** सन 1893 में शिकागो में भइल एगो मीटिंग या सम्मेलन रहे जवना में दुनिया भर के आस्था आ बिस्वास में आपसी संवाद बनावे में मदद कइल रहल। बाद में एही नाँव से अउरी कई गो सम्मलेन भइल। 
1993 में एकरे सौ साल पूरा होखे पर भी एगो अइसने सम्मेलन भइल।

शिकागो के सम्मेलन में स्वामी विवेकानंद भाषण दिहलें आ दुनिया में हिंदू धर्म के पहिचान मजबूत कइलें। उनुके भाषण, अबले के कुछ बहुत महत्वपूर्ण भाषण सभ में गिनल जाला।

श्रेणी:धर्म
श्रेणी:इतिहास
वल्ड वाइड फंड फॉर नेचर

**वल्ड वाइड फंड फॉर नेचर** () भा **डब्लूडब्लूएफ** (WWF), एगो गैर सरकारी संस्था (एनजीओ) बाटे जवन प्रकृति के संरक्षण ला काम करेला। एकर अस्थापना 29 अप्रैल 1961 के भइल रहे। ई वर्तमान में 100 से ढेर देस सभ में सक्रिय बाटे। एकरे आमदनी के मेन सोर्स व्यक्तिगत रूप से दिहल जाये वाला चंदा आ दान के रकम बाटे।

डब्ल्यूडब्ल्यूएफ के एगो हालिया रिपोर्ट के तहत हिमालय के हिमनद अन में हर साल 10 से 15 मीटर के दर से संकुचन हो रहल बा संकुचन के सबसे अधिक दर गंगोत्री हिमनद के बा जवन 23 मीटर प्रति वर्ष के दर से संकुचित हो रहल बा।

## संदर्भ

श्रेणी:गैर सरकारी ऑर्गेनाइजेशन
श्रेणी:पर्यावरण
श्रेणी:संरक्षण
श्रेणी:प्रकृति
कॉमन सेंस (पम्फलेट)

**कॉमन सेंस** () थॉमस पेन के 1775-76 में लिखल एगो पम्फलेट रहे। ई पम्फलेट तेरह उपनिवेश सभ में रहे वाला लोग के ब्रिटेन के शासन से आजादी खातिर लड़े के आ अपने स्वतंत्रता के घोषणा करे खातिर प्रेरणा दिहलस। तुरंत जरूरी आजादी खाती तर्क आ आजादी के लाभ के बहुत आसान भासा में बतावे वाली ई पम्फलेट पहिली बे अनाम रूप से 10 जनवरी 1776 के छपल। छपते-छपत ई एगो परसिद्ध चीज बन गइल आ बहुत बिकाइल आ आम एकट्ठा होखे के जगहन पर लोग एकरा के पढ़ के सुनल-सुनावल।

वाशिंगटन अपने सेना के सगरी लोग के ई पम्फलेट पढ़ववलें, जेवन सेना ओह समय बोस्टन में ब्रिटिश सेना के घेरे में लागल रहे। अगर ओह समय के उपनिवेशवन के जनसंख्या (25 लाख) के हिसाब से देखल जाय त ई पम्फलेट अमेरिका के इतिहास में सभसे ढेर बिकाए आ सर्कुलेट होखे वालो किताब कहल जाई। साल 2006 ले भी ई पम्फ्लेट अमेरिका में आल टाइम बेस्ट सेलर में गिनल जात रहल।

## संदर्भ

## स्रोत

* Ferguson, Robert A. "The Commonalities of Common Sense." *William & Mary Quarterly* (2000) 57#3 pp 465–504 in JSTOR
* Foner, Eric. *Tom Paine and Revolutionary America* (2004)
* Jordan, Winthrop D. "Familial Politics: Thomas Paine and the Killing of the King, 1776." *Journal of American History* (1973): 294-308. in JSTOR
*Nelson, Craig. *Thomas Paine: Enlightenment, Revolution, and the Birth of Modern Nations*. New York: Penguin Books, 2007.
*
*
*

### प्राथमिक स्रोत
*
*Foot, Michael and Kramnick, Isaac, eds. (1987). *The Thomas Paine Reader*. Penguin Classics. ISBN 0-14-044496-3

## बाहरी कड़ी

* "''Common Sense'': The Rhetoric of Popular Democracy"  lesson plan for grades 9-12 from National Endowment for the Humanities
* On Line Full Text Google Books Scan & downloadable PDF
* At ushistory.org
* Project Gutenberg: #147 and #3755

श्रेणी:अमेरिका के इतिहास
श्रेणी:अमेरिकी क्रांति
थॉमस पेन

**थॉमस पेन** (;  8 जून 1809) एगो अंग्रेज-अमेरिकन राजनीतिक एक्टिविस्ट, दार्शनिक, राजनीतिक सिद्धांतकार आ क्रांतिकारी रहलें। अमेरिका के संस्थापक लोग में से एक, थॉमस पेन अमेरिकी क्रान्ति के सुरुआत में दू गो बहुत परभावशाली पम्फलेट निकललें जिनहन के बहुत परसिद्धी मिलल। 
पेन, 1776 में रिबेलियन लोग के ब्रिटेन के शासन से स्वतंत्रता घोषित करे के प्रेरणा दिहलें।

इंग्लैंड के नॉरफ्लॉक काउंटी के एगो अस्थान थेटफोर्ड में पैदा पेन सन् 1774 ई॰ में बेंजामिन फ्रैंकलिन के मदद से अमेरिका गइलें, अमेरिकी क्रांति के सुरु होखे से ठीक पहिले। उनुके लिखल पम्फलेट *[[कॉमन सेंस (पम्फलेट)|कॉमन सेंस]]* (1776) के ओह समय लगभग हर क्रांतिकारी पढ़ले या एकरे पाठ के सुनले होखी।
अनुपात के हिसाब से देखल जाय त उनुकर ई रचना दुनिया के सर्बदा के बेस्ट सेलर कहाई। उनुकर दुसरी पम्फलेट के सीरीज, *[[द अमेरिकन क्राइसिस]]* (1776-83) भी एगो क्रांति समर्थक प्रकाशन रहे। कॉमन सेंस अतना परभावशाली रहे की जॉन एडम्स कहलें की, "कॉमन सेंस के लेखक के कलम के बिना वाशिंगटन के तलवार ब्यर्थ में उठल साबित भइल रहित।"

1790 के दशक में पेन मुख्य रूप से फ़्रांस में निवास कइलें आ फ्रांसीसी क्रांति में बहुत गहिराई ले शामिल रहलें। फ्रांसीसी क्रांति के आलोचक लोग के जबाब में ऊ राइट्स ऑफ मैन (1791) लिखलें। अंग्रेज लेखक एडमंड बर्क के ऊपर उनके साहित्यिक आक्रमण के कारण उनुपर अनुपस्थिती में 1792 में मुकदमा चलावल गइल। 1792 में ऊ फ्रांसीसी नेशनल कनवेंशन खातिर चुनल गइलें, भले उनुके फ्रांसीसी भाषो बोले ना आवे।
दिसंबर 1793 में उनुके पेरिस में गिरफ्तार कइल गइल आ 1794 में रिहा कइ दिहल गइल। ऊ अपने पम्फलेट द एज ऑफ रीजन (1793-94) के कारण बहुत कुख्यात भइलें।

सन् 1802 ई में पेन अमेरिका लवट अइलें आ 8 जून 1809 के उनुकर निधन भइल। ईसाइयत के उनुके बिरोध के चलते उनुके दफनावे में खाली छह लोग शामिल भइल।

## टिप्पणी


## संदर्भ

श्रेणी:ब्रिटिश दार्शनिक
श्रेणी:अमेरिकी दार्शनिक
श्रेणी:1809 में निधन
श्रेणी:1737 में जनम
1965 के भारत-पाक युद्ध

**1965 के भारत-पाकिस्तान युद्ध** अप्रैल 1965 से सितंबर 1965 के बीच भारत आ पाकिस्तान के बीच बढ़त कड़वाहट के नतीजा रहे। पाकिस्तान ऑपरेशन जिब्राल्टर के नाँव से एगो अभियान चलवलस जेवना के मुख्य उद्देश्य जम्मू-कश्मीर में सेना घुसा के भारत के सत्ता के खिलाफ इंसरजेंसी में शामिल होखे के रहे।
भारत एकर जबाब पुरा खुला लड़ाई के रूप में दिहलस आ पच्छिमी पाकिस्तान पर हमला क दिहलस। सतरह दिन चलल एह लड़ाई में दुनों ओर से हजारन लोग मारल गइल आ ई दुसरा बिस्व जुद्ध के बाद ई टैंक के सभसे बड़हन लड़ाई भी बनल। अंतर्राष्ट्रीय हस्तक्षेप के बाद दुनों देश के बीच में सीज फायर के घोषणा भइल आ अंत में ताशकंद समझौता भइल।

लड़ाई के परिणाम के बारे में दुनों देश अपना के जीतल बतावे लें हालाँकि, समीक्षक लोग के बिचार में एह में भारत के ढेर फ़ायदा भइल आ ऊ दक्खिन एशिया के एगो मजबूत ताकत के रूप में सामने आइल। एह लड़ाई के समय भारत के प्रधानमंत्री लालबहादुर शास्त्री के भारत में काफ़ी तारीफ़ मिलल।

## संदर्भ

श्रेणी:भारत के इतिहास
श्रेणी:पाकिस्तान के इतिहास
श्रेणी:भारत–पाकिस्तान संबंध
बर्की के लड़ाई

**बर्की के लड़ाई** भारत आ पाकिस्तान के सेना के बीच लड़ल गइल 1965 के युद्धके हिस्सा रहल। बर्की () पाकिस्तान में लाहौर के  दक्खिन-पूरुब में भारत-पाकिस्तान बार्डर के नजदीक जगह बाटे आ ई लाहौर से इच्छोगिल नहर के पुल द्वारा जुड़ल बाटे। लड़ाई के समय दुनों देस के सेना के संख्या लगभग बराबर रहे। पाकिस्तानी सैनिक नहर के किनारे खाई खन के ओह में से लड़त रहलें आ टैंक आ फाइटर जेट के सपोर्ट भी रहे। भारतीय सेना 11 सितंबर 1965 के एह जगह के जीत लिहलस।

## बैकग्राउंड
पाकिस्तान 17 अगस्त 1965 के ऑपरेशन ग्रांड स्लैम शुरू कइलस, एह कोशिश में कि 15 अगस्त के ऑपरेशन जिब्राल्टर के असफलता के बाद घेराइल घुसपैठियन के राहत दिहल जा सके आ भारतीय आपूर्ति लाइन काट के कोसिस कइल गइल। ऑपरेशन ग्रांड स्लैम के चलते आपूर्ति लाइन प बहुत तनाव के चलते भारत युद्ध में दूसरा मोर्चा खोले अउरी कश्मीर से पाकिस्तान के ध्यान भटकावे खाती लाहौर के ओर हमला शुरू कईलस। लाहौर मोर्चा खोलला के बाद भारतीय सेना तीन गो कुल्हाड़ी-अमृतसर-लाहौर, खालरा-बुर्की-लाहौर आ खेम करण-कसूर सड़कन के साथ लाहौर के ओर बढ़ल आ छोट पाकिस्तानी सेना पर भारी पड़ल।

एकमात्र भारतीय बख्तरबंद डिवीजन के समर्थन से भारतीय पैदल सेना जल्दी से अप्रस्तुत पाकिस्तानी रक्षकन के पीछे धकेल दिहलस जवना के मकसद लाहौर के घेरे आ संभवतः घेराबंदी कईल रहे| आश्चर्य के तत्व के चलते भारत भारत के सीमावर्ती शहर खलरा शहर से पाकिस्तानी इलाका के भारी मात्रा प कब्जा करे में कामयाब भईल जवन कि बुर्की से होके लाहौर जाए वाला सीधा सड़क प पड़ेला। एह बीच पाकिस्तानी सेना एह इलाका में सैनिकन के जुटा लिहलसि आ तीन गो जवाबी हमला क के खोवल जमीन के फेर से कब्जा कर लिहलसि. एकरा बाद बुर्की के लड़ाई खलरा-बुर्की- लाहौर सड़क पर भइल।

पाकिस्तान के मुख्य लक्ष्य रहे कि भारतीय पैदल सेना के बख्तरबंद सपोर्ट अउरी सप्लाई लाइन के पकड़े से पहिले पीछे हटे खातिर मजबूर कईल जाव| पाकिस्तानी सेना के मकसद भी रहे कि उ लड़ाई में पहिले जवन इलाका गंवा चुकल रहे ओकर बहुत हिस्सा प कब्जा कईल जाए| भारतीय पैदल सेना के मकसद रहे कि जब तक कवच आ आपूर्ति समेत सुदृढीकरण ना आ जाव तबले बुर्की शहर पर कब्जा कर के ओकरा के पकड़ल जाव।

## संदर्भ

श्रेणी:भारत–पाकिस्तान संबंध
श्रेणी:पाकिस्तान के इतिहास
श्रेणी:भारत के इतिहास
लीमा

**लीमा** दक्खिन अमेरिका के देस पेरू के राजधानी आ सभसे बड़ शहर बाटे। शिलन, रिमाक आ लुरिन नदिन के घाटी में बसल ई शहर, पेरू के प्रशांत महासागर के तट के बिचला हिस्सा में बाटे।

लीमा के जनसंख्या लगभग 10 मिलियन बाटे आ ई पेरू के सभसे बड़ा शहर होखे के साथे-साथ दुन्नो अमेरिका में तीसरा नंबर के सभसे बड़ा शहर भी बा, साओ पालो आ मैक्सिको सिटी के बाद।

लीमा के आस्थापना 1536 ई में स्पेनी लोग के द्वारा भइल। इहाँ नई दुनिया (अमेरिका दुनों) के सभसे पुरान इनवर्सिटी सैन मार्कोस राष्ट्रीय विश्वविद्यालय बाटे जवना के आस्थापना पबित्र रोमन साम्राज्य के सम्राट चार्ल्स पाँचवाँ के शाही आदेश से भइल रहे।

लीमा में 1982 के मिस वल्ड प्रतियोगिता के आयोजन भइल। हाल में सन् 2014 में यूनाइटेड नेशंस जलवायु परिवर्तन कॉन्फ्रेंस इहाँ आयोजित भइल।

## संदर्भ

## बाहरी कड़ी

* लीमा म्युनिसिपालिटी  
* MSN Map
* लीमा 1.40 गिगापिक्सेल इमेज
* 

श्रेणी:पेरू
श्रेणी:दक्खिन अमेरिका के शहर
जेड3 (कंप्यूटर)

**जेड3** एगो इलेक्ट्रोमैकेनिकल कंप्यूटर रहे जवना के जर्मन बैज्ञानिक कोनार्ड ज्यूस डिजाइन कइले रहलें। ई दुनिया के पहिला प्रोग्रामेबल, पुरा तरीका से ऑटोमेटिक आ काम करे वाला डिजिटल कंप्यूटर रहे।

## संदर्भ

श्रेणी:कंप्यूटर
सैन मार्कोस राष्ट्रीय विश्वविद्यालय

**सैन मार्कोस राष्ट्रीय विश्वविद्यालय** (, **UNMSM**) पेरू के राजधानी लीमा में मौजूद एगो विश्वविद्यालय बाटे। ई पेरू के एगो सम्मानित शैक्षणिक संस्था हवे आ हमेशा ऊपर के दू गो संस्था में एकर रैंक रहे ला। एकर आस्थापना 12 मई 1551 के पबित्र रोमन साम्राज्य के सम्राट चार्ल्स पाँचवा के शाही आदेश से भइल रहे आ एह तरे ई अमेरिका (दुनों) में सभसे पुरान आधिकारिक रूप से आस्थापित विश्वविद्याय बाटे आ दुनिया के सभसे पुरान विश्वविद्यालय सभ में से एक बा।

इहाँ 20 गो फैकल्टी में बँटल 60 गो एकेडमिक-स्कूल बाड़ें। लगभग 30,000 अंडरग्रेजुएट आ 4,000 ग्रेजुएट बिद्यार्थी इहाँ पढ़ेलें आ एह में बिदेसी बिद्यार्थी भी बाड़ें। एह तरे ई विश्वविद्यालय पेरू के शान मानल जाला।

## गैलरी

File:Sanmarcos05.jpg|Oil painting commemorating the foundation of the University of Lima (later named San Marcos), officially the first university in Peru and America, and his manager Friar Tomas of San Martin.
File:UNMSM SalaCapitular ConventodeSantoDomingo.jpg|The historic chapter house at the Convent of the Rosary of the Dominicans, where the University of San Marcos began its operations.
File:UNMSM grabadofachada sigloXVIII.jpg|Drawing showing the old facade of the premises where the University of San Marcos functioned throughout the Peruvian viceroyalty. Later this place would be transferred to the nascent Congress of Peru.
|The First Constitutional Congress of Peru was chaired by Toribio Rodríguez de Mendoza and held in the chapel of the University of San Marcos September 20 of 1822.
File:UNMSM CasonadeSanMarcos 1920.png|Local University of San Marcos in 1920, the famous "Casona de San Marcos is currently the Centro Cultural de San Marcos.
File:UNMSM muraldebienvenida.jpg|Welcome Mural Universidad Nacional Mayor de San Marcos, as he mentioned the official date of its foundation: मई 12 of 1551.
File:Universidad mayor de san marcos.jpg|"Casona" of San Marcos, used as the Cultural center
File:Unmsm sedecentralrectorado jorgebasadre.JPG|Jorge Basadre building, used for administrative functions
File:UNMSM P1000084.jpg|Main library
File:UNMSM Cenprolid.jpg|San Marcos University Press
File:UNMSM Coliseo Deportivo y Gimnasio.jpg|San Marcos University Gym
File:Estadio UNMSM 1.jpg|San Marcos University Stadium
File:MetLimaWik.JPG|Metallica concert at University of San Marcos
File:Unmsm monumentofraytomasdesanmartin.JPG|Monument of Fray Tomas de San Martín
File:UNMSM auditorio bibliotecacentral.jpg|Main auditorium
File:Unmsm clinicauniversitaria1.JPG|San Marcos University Clinic
File:UNMSM Instituto de Medicina Tropical.jpg|Institute Tropical Medicine
File:UNMSM museo historianatural.jpg|Museum of Natural History


## संदर्भ

## बाहरी कड़ी
*Universidad Nacional Mayor de San Marcos website 
*Faculty of Medicine website
मित्र देशन के ऑस्ट्रिया पर कब्ज़ा

ऑस्ट्रिया पर मित्र देसवन के अधिकार 1945 स 1955 ले चलल।

श्रेणी:दुसरा बिस्व जुद्ध
फोर्ड जीपीए

**फोर्ड जी॰पी॰ए॰** एगो एम्फीबियस वाहन रहे जवन फोर्ड के जीप (फोर्ड जी॰पी॰डब्लू॰)के सुधारल मॉडल रहे।
बेन कार्लिन

**फ्रेडरिक बेंजामिन "बेन" कार्लिन** (जनम 27 जुलाई 1912  – 7 मार्च 1981) एगो आस्ट्रेलियाई एडवेंचरर रहलें जे एगो एम्फीबियस गाड़ी (पानी आ जमीन दुनों पर चले वाली) पर सवार हो के पुरा दुनिया के चक्कर लगावे वाला पहिला आ अब ले के एकलौता व्यक्ति रहलें।

पच्छिमी ऑस्ट्रेलिया के नॉर्थम में पैदा भइल कार्लिन, पर्थ के गिलफोर्ड ग्रामर स्कूल में सुरुआती शिक्षा लिहलें आ बाद में कालगुर्ली स्कूल ऑफ माइंस में पढ़लें। एगो इंजीनियर बनले के बाद ऊ कुछ दिन खदान इंजीनियर के रूप में काम कइलें। सैनिक के रूप में कार्लिन, दुसरा बिस्व युद्ध के दौरान भारत, इटली आ मध्य पूर्ब में तैनात भइलें। 1946 में सेना से रिटायरमेंट ले के ऊ अमेरिका में बस गइलें।

अपने सैनिक जीवन के दौरान उनुके एगो आइडिया आइल रहे आ एही कारण ऊ हनीमून के रूप में अटलांटिक महासागर के पार करे के योजना बनवलें। एगो फोर्ड जी॰पी॰ए॰ (जवन फोर्ड जी॰पी॰डब्लू॰ के सुधार रहे) के *हाफ़ सेफ़* (आधा सुरक्षित) नाँव रखलें आ एही में सवार हो के ऊ अटलांटिक पार करे के योजना बनवलन। कई बेर के प्रयास के बिफल होखे के बाद ऊ अंत में 1951 में अटलांटिक पार करे में सफल भइलें।

एह सफलता से खुस हो के बाद में ऊ पुरा दुनिया के चक्कर एही गाड़ी कम नाव से लगा दिहलें। 13 मई 1958 के ऊ वापस अमेरिका पहुँच के आपन ई यात्रा पूरा कइलें।अइसन करे वाला ऊ पहिला आ आखिरी व्यक्ति रहलें। एह यात्रा में कार्लिन आ उनुके गाड़ी *हाफ़ सेफ़*  के यात्रा समुंद्र में आ  यात्रा जमीन पर, दस साल में पूरा कइल आ 38 गो देसवन से गुजरल जवना के कुल खर्चा $35,000 आइल।

[thumb|left|200px|कार्लिन आ उनुके गाड़ी ''"हाफ़ सेफ़"'', <br>मई 1957 में [तोकियो, जापान पहुँचले पर।]]

## संदर्भ

श्रेणी:ऑस्ट्रेलिया के लोग
श्रेणी:अमेरिका के लोग
वाइलिस एम. बी.

**वाइलिस ऍम॰ बी॰** या **फोर्ड जी॰पी॰डब्लू॰** या **"जीप"** एगो चार पहिया गाड़ी रहे। ई दुसरा बिस्व युद्ध के समय मलेटरी के इस्तेमाल खातिर बनावल गइल रहे, बाद में आम जनता खातिर भी उपलब्ध भइल आ *जीप* के नाँव से प्रसिद्द भइल।

## संदर्भ
ज़ाकिर हुसैन (नेता)

डॉ॰ **ज़ाकिर हुसैन**, भारत के तीसरा राष्ट्रपति आ पहिला मुस्लिम भारतीय राष्ट्रपति रहलें। मूल रूप से एगो बिद्वान आ शिक्षाविद, हुसैन एगो प्रभावशाली वक्ता आ लेखक रहलें।

## संदर्भ

श्रेणी:भारतीय मुस्लिम
श्रेणी:भारत के राष्ट्रपति
श्रेणी:भारत के लोग
श्रेणी:शिक्षाशास्त्री
श्रेणी:1897 में जनम
श्रेणी:1969 में निधन
श्रेणी:भारत के राजनीतिक नेता
श्रेणी:भारत के आजादी आंदोलन में सक्रिय लोग
जयपुर बम धमाका

**जयपुर बम धमाका** भारत के राजस्थान राज्य के राजधानी आ प्रसिद्द पर्यटन स्थल जयपुर में एक सीरीज में 9 गो बम धमाका के रूप में भइल जबकि दसवाँ बम खोज के डिफ्यूज कर दिहल गइल।

## संदर्भ

श्रेणी:भारत में आतंकवादी हमला
लोटस टेंपल

**लोटस टेम्पल** भारत के राजधानी दिल्ली में बहाई समुदाय के लोग के एगो मंदिर बाटे। ई 1986 में बन के तइयार भइल। एकर नाँव एकरे कमल के फूल नियर आकार के कारण पड़ल बा (लोटस: कमल, टेम्पल:मंदिर)।
ई मंदिर अपने बनावट खातिर कई गो पुरस्कार भी पा चुकल बाटे आ बहुत जगह अखबार आ पत्रिका वगैरह में एकर जिकिर भी भइल बाटे।

बहाई धर्म के मत अनुसार ई धार्मिक स्थान बिना कौनों धार्मिक भेदभाव के सभका खातिर खुला बा आ कौनों धर्म के लोग एह में जा सके लें।

श्रेणी:दिल्ली के बिल्डिंग
श्रेणी:बहाई मंदिर
अक्षरधाम, दिल्ली

**अक्षरधाम** या **स्वामीनारायण धार्मिक स्थल** भारत के राजधानी दिल्ली में एक ठो हिंदू मंदिर बाटे।

श्रेणी:दिल्ली के हिंदू मंदिर
जामा मस्जिद, दिल्ली

**जामा मस्जिद** भारत के रजधानी दिल्ली में एगो मस्जिद बाटे।

श्रेणी:मस्जिद
श्रेणी:दिल्ली
गुरुद्वारा शीशगंज साहिब

**गुरुद्वारा शीश गंज साहिब** भारत के राजधानी दिल्ली में चाँदनी चौक इलाका में एगो परसिद्ध गुरुद्वारा बाटे। ई इतिहासी गुरुद्वारा ओह अस्थान के निशानी बाटे जहाँ 11 नवंबर 1675 के बादशाह औरंगजेब, नउवाँ सिख गुरू तेग बहादुर के इस्लाम ना स्वीकार करे खातिर मरवा दिहले रहलें। एकर अस्थापना 1783 में बघेल सिंह द्वारा कइल गइल। बघेल सिंह शाह आलम दूसरा के समय में दिल्ली पर सेना ले के चढ़ाई कइलें आ लाल किला के दीवाने आम पर कब्ज़ा कर लिहलें। एकरे बाद भइल समझौता के बाद ऊ दिल्ली में गुरु तेग बहादुर के निशानी के रूप में ई गुरुद्वारा बनववलें।

एकर वर्तमान बिल्डिंग सन् 1930 में बनल।

## संदर्भ

श्रेणी:दिल्ली के गुरुद्वारा
श्रेणी:दिल्ली
गुरुद्वारा बंगला साहिब

**गुरुद्वारा बंगला साहिब** भारत के राजधानी दिल्ली में एगो परसिद्ध गुरुद्वारा बाटे। एकर अस्थापना बघेल सिंह 1783 में शाह आलम दूसरा के समय में करवावले रहलें। ई सिख गुरु हर किशन के निशानी मानल जाला।

## संदर्भ

श्रेणी:दिल्ली के गुरुद्वारा
श्रेणी:दिल्ली
हज़रत निज़ामुद्दीन दरगाह

**हज़रत निज़ामुद्दीन दरगाह** भारत के राजधानी दिल्ली में मशहूर सूफ़ी संत निजामुद्दीन औलिया के दरगाह बाटे।

श्रेणी:दरगाह
श्रेणी:दिल्ली
लक्ष्मीनारायण मंदिर

**लक्ष्मीनारायण मंदिर**, भारत के राजधानी दिल्ली में एगो हिंदू मन्दिर बाटे। ई मंदिर लक्ष्मीनारायण, मने बिष्णु के मंदिर बा। एकर निर्माण बी आर बिड़ला करववलें आ महात्मा गांधी एकर उद्घाटन कइलें। एकरा के बिड़ला मंदिर भी कहल जाला।

श्रेणी:दिल्ली के हिंदू मंदिर
बुद्ध जयंती पार्क

**बुद्ध जयंती स्मारक पार्क** या **बुद्धा गार्डन** भारत के राजधानी दिल्ली में एक ठो पार्क बाटे। ई पार्क दिल्ली रिज के दक्खिनी हिस्सा में, धौला कुआँ के नजदीक के इलाका में मौजूद बाटे। गौतम बुद्ध के बुद्धत्व प्राप्त कइला के 2500 वाँ बरसी के मनावे खातिर एह पार्क के निर्माण भइल। ई पार्क सभका खातिर खुला बा आ इहाँ घूमे के कौनों चार्ज नइखे। एह पार्क में एगो आर्टिफिशियल तालाब में बनल दीप पर गौतम बुद्ध के एगो सोना मढ़ल मूर्ती बाटे जवन आठ फीट ऊँच बाटे।

## इतिहास
गौतम बुद्ध के 2500 वाँ परिनिर्वाण के मनावे खातिर एह पार्क के नाँव 1965 में बुद्ध जयंती पार्क रखल गइल रहे आ तत्काल में प्रधानमंत्री लाल बहादुर शास्त्री एह समारोह में हिस्सा लिहलें। शास्त्री इहाँ श्री लंका से ले आइल गइल बोधि वृक्ष के कलम रोपलें।

इहाँ मूर्ती अस्थापित करे के बिचार दलाई लामा द्वारा 1983 में रखल गइल आ तत्काल में प्रधानमंत्री राजीव गाँधी के सहमति मिले के बाद तिब्बत हाउस में एह प्रोजेक्ट पर काम शुरू भइल।
2 अक्टूबर 1993 के एगो भब्य समारोह में इहाँ एह मूर्ती के अस्थापना कइल गइल।

## मूर्ती
बुद्ध के मूर्ति आठ फीट ऊँच बाटे। ई तामा के बनल मूर्ति सोना से मढ़ल बा। बुद्ध के ई मूर्ती भूमिस्पर्श मुद्रा में गौतम बुद्ध के देखावे ले।

## संदर्भ

श्रेणी:दिल्ली
श्रेणी:दिल्ली के पार्क
श्रेणी:भारत में तिब्बती
श्रेणी:गौतम बुद्ध
बड़ा गुंबद

**बड़ा गुंबद** भारत के राजधानी दिल्ली में मौजूद एगो ए
इतिहासी भवन बाटे।

## संदर्भ

श्रेणी:दिल्ली
श्रेणी:दिल्ली के इस्मारक
जंतर मंतर, दिल्ली

**जंतर मंतर** भारत के राजधानी नई दिल्ली में एगो अस्थान बाटे जहाँ पुराना समय के खगोलीय गणना करे वाला औजार के रूप में बनावल आर्किटेक्चर मौजूद बाड़ें। ई जयपुर के राजा जय सिंह दूसरा के द्वारा 1924 ई के बाद बनवावल गइल रहे। एकर मूल उद्देश्य पंचांग बनावे खातिर गणना कइल रहे। 1857 के बिद्रोह के समय एकरा के काफी नोकसान पहुचल रहे। बाद में एकरा के फिर से मरम्मत कइल गइल। अब ई एगो पार्क आ पर्यटन स्थल के रूप में दिल्ली में मौजूद बाटे।

## संदर्भ

श्रेणी:दिल्ली
श्रेणी:दिल्ली के बिल्डिंग
श्रेणी:भारतीय ज्योतिष
पुराना किला, दिल्ली

**पुराना किला**, भारत के राजधानी दिल्ली मे सभसे पुरान किला बाटे। ई अफ़गान शासक शेर शाह सूरी के बनवावल किला हवे। **पुराना किला** नई दिल्ली मे यमुना तिरे बसल प्राचीन दीना-पनाह नगर के आंतरिक किला हवे। ई किला के निर्माण शेर शाह सूरी अपना शासन काल में 1538 से 1545 के बीच बनवईले रहले। ई किला, के तीन गो बड़का दुआर बा अऊर किला के दीवार बीसाल बा। 

श्रेणी:दिल्ली
श्रेणी:भारत के किला
श्रेणी:दिल्ली के बिल्डिंग
कुतुब मीनार

**क़ुतुब मीनार** भारत के राजधानी दिल्ली में एगो इतिहासी बिल्डिंग बाटे। ई यूनेस्को द्वारा बिस्व धरोहर स्थल के दर्जा वाली बिल्डिंग बा। कुताब मीनार, एगो मीनार हवे आ ई एगो लोहा के बनल "विक्ट्री टावर" (बिजय स्तंभ) के साथे कुतुब परिसर के हिस्सा हवे जे दिल्ली के सभसे पुरान किलेबंदी वाला शहर लाल कोट के जगह पर पड़े ला जेकर स्थापना तोमर राजपूत लोग कइले रहल। ई भारत के दक्खिन दिल्ली के मेहरौली इलाका में यूनेस्को के बिस्व धरोहर स्थल बाटे। ई शहर के सभसे ढेर घूमे वाला पर्यटन स्थल सभ में से एक हवे, एकर ज्यादातर हिस्सा 1199 से 1220 के बीच बनल। 

एकर तुलना अफगानिस्तान के 62 मीटर के ऑल-ब्रिक (पूरा ईंटा से बनल) मीनार ऑफ जाम से कइल जा सकेला, जवन लगभग 1190 में बनल, जेकर निर्माण क़ुतुब के संभावित सुरुआत से एक दशक पहिले भइल। दुनों के सतह सभ के शिलालेख आ ज्यामितीय पैटर्न से बिस्तार से सजावल गइल बा। कुतुब मीनार में एगो फोंफर शाफ्ट बाटे जे हर स्टेज के ऊपरी हिस्सा में "बालकनी सभ के नीचे शानदार स्टेलेक्टाइट ब्रैकेटिंग" के साथे खुलता बाटे। आमतौर पर भारत में मीनार सभ के इस्तेमाल इतिहास में धीमा रहल बाटे आ अइसन मीनार अक्सर मुख्य मस्जिद से अलगा मौजूद बाड़ें।

## संदर्भ

श्रेणी:दिल्ली
श्रेणी:भारत के किला
श्रेणी:मुगल आर्किटेक्चर
लोधी गार्डेन्स

**लोधी गार्डन्स** या हिंदी में **लोधी बाग़** भारत के राजधानी दिल्ली में एगो बाग आ इतिहासी स्मारक सभ के झुंड बाटे। इहाँ कई ठी इतिहासी इमारत बाड़ी जिनहन में सिकंदर लोदी के मकबरा, शीशा गुम्बद आ बड़ा गुम्बद प्रमुख बाड़ें।

## संदर्भ

## बाहरी कड़ी

* लोधी गार्डन्स, *[[विकिमैपिया]]* पर।
* लोधी गार्डन्स, "डेल्हीहेल्प डॉट कॉम" पर।

श्रेणी:दिल्ली
श्रेणी:दिल्ली के पार्क
श्रेणी:दिल्ली के इस्मारक
दिल्ली रिज

**दिल्ली रिज़** या कबो-कबो जवना के खाली **रिज़** कहि के बोलावल जाल, भारत के राजधानी दिल्ली में मौजूद एगो रिज़ बाटे। ई पुरान जमाना के परबत अरावली के उत्तरी हिस्सा हवे आ दिल्ली के बाद ई  मैदानी जलोढ़ के नीचे-नीचे आगे हर्सिल ले गइल मानल जाला, हालाँकि दिल्ली रिज के नाँव से एकर दिल्ली आ आसपास के हिस्सा के बोलावल जाला।

## संदर्भ

श्रेणी:भारत के भूगोल
श्रेणी:दिल्ली
श्रेणी:अरावली
सफ़दरजंग के मकबरा

**सफ़दरजंग के मकबरा** भारत के राजधानी दिल्ली में एगो इतिहासी इमारत बाटे। ई बलुआ पत्थर आ मार्बल के बनल इमारत मुगल प्रधानमंत्री सफ़दर जंग खातिर बनल रहे आ 1754 ई में बन के पूरा भइल।

## बाहरी कड़ी

श्रेणी:दिल्ली
श्रेणी:मकबरा
श्रेणी:दिल्ली के बिल्डिंग
श्रेणी:भारत में मौजूद मकबरा
श्रेणी:मुगल आर्किटेक्चर
तुगलकाबाद किला

**तुगलकाबाद किला** (हिंदी: तुग़लक़ाबाद क़िला, ) भारत के राजधानी दिल्ली में एगो किला के खंडहर बाटे जवन गयासुद्दीन तुगलक के बनवावल हवे। ई किला 1321 ई में बन के पूरा भइल आ 1327 में एकरा के छोड़ दिहल गइल।

## संदर्भ

## बाहरी कड़ी

श्रेणी:दिल्ली
श्रेणी:भारत के किला
श्रेणी:मुगल आर्किटेक्चर
शीशा गुंबद

**शीशा गुंबद** भारत के राजधानी दिल्ली में लोधी गार्डेन्स में मौजूद एगो इतिहासी बिल्डिंग बाटे।

श्रेणी:दिल्ली
संसद भवन

पुरनका **संसद भवन**, अब ऑफिशियल रूप से **संबिधान भवन**, भारत के राजधानी दिल्ली में एगो सरकारी बिल्डिंग बाटे। ई बिल्डिंग 26 जनवरी 1950 से 18 सितंबर 2023 ले, 73 बरिस ले, भारत के संसद के बिल्डिंग रहल। एहू के पहिले ई 18 जनवरी 1927 से 15 अगस्त 1947 ले इंपीरियल लेजिस्लेटिव काउंसिल के, आ आजादी के बाद 15 अगस्त 1947 से 26 जनवरी 1950 ले भारत के संबिधान सभा के भवन रहल। एकरा बाद नवका संसद भवन बन जाए के बाद भारतीय संसद ओह में शिफ्ट भ गइल।

## संदर्भ

## बाहरी कड़ी

श्रेणी:दिल्ली
श्रेणी:ब्रिटिश आर्किटेक्चर
कनॉट प्लेस, नई दिल्ली

**कनॉट प्लेस** भा **कनाट प्लेस** () भारत के राजधानी दिल्ली में एगो इलाका बाटे।

## संदर्भ

## बाहरी कड़ी

श्रेणी:दिल्ली
श्रेणी:ब्रिटिश आर्किटेक्चर
राष्ट्रपति भवन

**राष्ट्रपति भवन** भारत के राजधानी दिल्ली में भारत के राष्ट्रपति के निवास बाटे। राष्ट्रपति भवन नाँव के प्रयोग ख़ाली बिल्डिंग खातिर भी होला जवना में दफ्तर, आवास आ गेस्ट रूम बाड़ें, आ ई नाँव पुरा आवासीय परिसर खातिर भी इस्तेमाल होला जवना में आसपास के बाग़ आ ख़ाली जगह भी गिन लिहल जाला। ई पुरा परिसर कौनों राष्ट्राध्यक्ष के आवास के रूप में दुनिया के सभसे बड़ा परिसर रहे जबले कि तुर्की के राष्ट्रपति के आवास 29 अक्टूबर 2014 के ना खुल गइल। पहिले एकरा के **वायसरॉय हाउस** कहल जाय।

## संदर्भ

## बाहरी कड़ी

* भारत के राष्ट्रपति:राष्ट्रपति भवन, ऑफिशियल वेबसाइट

श्रेणी:दिल्ली
श्रेणी:ब्रिटिश आर्किटेक्चर
श्रेणी:भारत के राष्ट्रपति
इंडिया गेट

**इंडिया गेट** (पुरान नाँव: **आल इण्डिया वार मेमोरियल**; अर्थ:अखिल भारतीय जुद्ध स्मारक) भारत के राजधानी दिल्ली में एगो इमारत बाटे। ई इमारत बिना बिभाजित भारत के ओह 82000 सैनिकन के सम्मान में बनावल गइल जे पहिला बिस्व युद्ध में 1914-21 के बीच शहीद भइल।

## संदर्भ

## बाहरी कड़ी

* इंडिया गेट, २६ जनवरी २०१० 
* इंडिया गेट के हाई रिसोल्यूशन फोटो
* इंडिया गेट कइसे पहुँचीं  (अंग्रेजी में)

श्रेणी:दिल्ली
श्रेणी:ब्रिटिश आर्किटेक्चर
बाँसडीह

**बाँसडीह** भारतीय राज्य उत्तर प्रदेश के बलियाँ जिला में एगो शहर बा। 

श्रेणी:उत्तर प्रदेश के शहर आ कस्बा
श्रेणी:बलियाँ जिला के शहर आ कस्बा
बैजंती

**बैजंती** या **बैजयंती** फूल वाला पौधा सभ के एगो जाति बा जवना में 19 गो प्रजाति शामिल बाड़ी। ई जाति के पौधन के नजदीकी संबंध *जिंजीबेरल्स* कुल के पौधा सभ से बाटे जवना में आदी (अदरक), हल्दी, केला वगैरह के पौधा आवेलें।

जीव बिग्यान में एह जाति के काना *(Cana)* कहल जाला आ ई *कानाकाई* (Cannaceae) परिवार के अकेल जाति समूह हवे। एह जाति के पौधा सभ के पत्ता आ फूल सुंदरता खातिर जानल जालें आ एही खातिर लोग इनहन के सजावटी पौधा के रूप में लगावे ला। एकर फूल नारंगी या लाल रंग के टोन में होखे लें आ चमकदार रंगत वाला होलें। गाँव देहात में ई पौधा अक्सर पानी एकट्ठा होखे वाली जगह पर अपने आप पनप के झांग नियर हो जाला। शहरन में एकर सजावटी पौधा के रूप में घर से ले के पार्क आ गार्डेन सभ में ब्यापक इस्तेमाल होला। 

सुंदरता के आलावा ई पौधा के खेती होला। कारण की ई स्टार्च (मंड) के बहुत धनी स्रोत बाटे।

भूगोलीय रूप से ई उष्णकटिबंधीय पौधा हवे आ गरम आ नमी वाला इलाका में मिले ला। हालँकि, ई समशीतोष्ण इलाका में भी उगावल जाला जहाँ गर्मी में 6-8 घंटा ले घाम मिल जाय।
जाड़ा मे इन्हन के गर्म जगह पर ले जाए के परे ला।

## संदर्भ

श्रेणी:फूल
श्रेणी:पौधा
श्रेणी:सजावटी पौधा
आर्डेइया (जीनस)

***आर्डेइया*** चिरई सभ के बकुला परिवार के जाति हवे जौना में कई ठे प्रजाति के बकुला सभ के शामिल कइल जाला। एह जाति में बकुला के ऊ प्रजाति आवे लीं जौनन के आकार बड़हन होला।

श्रेणी:चिरई
श्रेणी:जीनस
बकुला

**बकुला** चिरई सभ के परिवार हवे जौना में कई ठो जाति आ प्रजाति पावल जालीं।

## वर्गीकरण

**Subfamily Tigriornithinae**

* जाति *[[Cochlearius]]*—boat-billed heron
* जाति *[[Tigrisoma]]*—typical tiger herons (3 species)
* जाति *[[Tigriornis]]*—white-crested tiger heron
* जाति *[[Zonerodius]]*—forest bittern

**Subfamily Botaurinae**

* जाति *[[Zebrilus]]*—zigzag heron
* जाति *[[Ixobrychus]]*—small bitterns (8 living species, 1 recently extinct)
* जाति *[[Botaurus]]*—large bitterns (4 species)

**Subfamily Ardeinae**

* जाति *[[Zeltornis]]* (fossil)
* जाति *[[Nycticorax]]*—typical night herons (2 living species, 4 recently extinct; includes *Nyctanassa*)
* जाति *[[Nyctanassa]]*—American night herons (1 living species, 1 recently extinct)
* जाति *[[Gorsachius]]*—Asian and African night herons (4 species)
* जाति *[[Butorides]]*—green-backed herons (3 species; sometimes included in *Ardea*)
* जाति *[[Agamia]]*—Agami heron
* जाति *[[Pilherodius]]*—capped heron
* जाति *[[Ardeola]]*—pond herons (6 species)
* जाति *[[Bubulcus]]*—cattle egrets (1–2 species, sometimes included in *Ardea*)
* जाति *[[Proardea]]* (fossil)
* जाति *[[Ardea (genus)|आर्डेइया]]*—आम बकुला सभ (11–17 प्रजाति कुल)
* जाति *[[Syrigma]]*—whistling heron
* जाति *[[Egretta]]*—typical egrets (7–13 species)
* जाति *[[Mesophoyx]]*—intermediate egret
* जाति undetermined
** Easter Island heron, Ardeidae gen. et sp. indet. (prehistoric)

;Fossil herons of unresolved affiliations:

* *[[Calcardea]]* (Paleocene)
* *[[Xenerodiops]]* (Early Oligocene of Fayyum, Egypt)
* *"Anas" basaltica* (Late Oligocene of Varnsdorf, Czech Republic)
* *[[Ardeagradis]]*
* *[[Proardeola]]*—possibly same as *Proardea*
* ''Matuku otagoense'' (Early Miocene of Otago, New Zealand)

Other prehistoric and fossil species are included in the respective genus accounts. In addition, *[[Proherodius]]* is a disputed fossil which was variously considered a heron or one of the extinct long-legged waterfowl, the Presbyornithidae. It is only known from a sternum; a tarsometatarsus assigned to it actually belongs to the paleognath *[[Lithornis]] vulturinus*.

## बाहरी कड़ी

* बकुलासंरक्षण आइयूसीएन के हेरन बिसेसग्य ग्रुप
* बकुला के वीडियो *इंटरनेट बर्ड कलेक्शन* पर 

श्रेणी:चिरई
श्रेणी:चिरई परिवार
श्रेणी:बकुला
पेलेकनीफॉर्म्स

***पेलेकनीफॉर्म्स***  () पनिहा चिरई सभ के एगो कुल (ऑर्डर) हवे।

श्रेणी:चिरई
श्रेणी:चिरइन के कुल (ऑर्डर)
कॉलोनी (जीव बिज्ञान)

**कॉलोनी** जीव बिज्ञान आ इकोलॉजी में इस्तेमाल शब्दावली हऽ जवन एकही प्रजाति के जिया-जंतु के ढेर संख्या में एकही जगह निवास करे से बने ले। आमतौर पर ई आदत एह जानवर सभ में आपसी निकटता से लाभ पावे खातिर होला, जइसे की एक संघे रहि के ढेर सुरक्षा, या एक साथ शिकार करे के सुबिधा वगैरह। कुछ प्राणी हमेशा कॉलोनी में रहे लें जइसे चिउंटी।

श्रेणी:जीव बिज्ञान
श्रेणी:इकोलॉजी
श्रेणी:पर्यावरण बिज्ञान
शहरी भूगोल

**शहरी भूगोल** या **नगरीय भूगोल** भूगोल के एक ठो उपशाखा हवे जे पृथिवी पर घन बस्ती वाला इलाका सब, यानि कि, शहर सब के बितरण के अध्ययन करे ला आ एकरे साथे-साथ कौनों सहरी बस्ती के अंदर भी बिबिध सामाजिक-स्थानिक समानता आ बिबिधता के अध्ययन करे ला।

भारत में नगर ओकरा के कहल जाला जवना के नगर पालिका या नगर निगम होखे।

संसार के सभसे बड़ा शहर टोकियो बा।

## संदर्भ

## बाहरी कड़ी
### अउरी पढ़ल जाय
* 

श्रेणी:मानव भूगोल
श्रेणी:बस्ती भूगोल
जेफर्सन मेमोरियल

**थॉमस जेफरसन मेमोरियल** (Thomas Jefferson Memorial) अमेरिका के वाशिंगटन डीसी में मौजूद एगो प्रेसिडेंसियल मेमोरियल बाटे। ई अमेरिकी थॉमस जेफरसन (1743–1826) के यादगार के रूप में बनवावल गइल बा। थॉमस जेफरसन यूनाइटेड स्टेट्स ऑफ अमेरिका के अस्थापना करे वाला लोग में से एक रहलें आ ऊ अमेरिकी डिक्लेरेशन ऑफ इंडिपेंडेंस के मुख्य लेखक भी रहलें। जेफरसन अमेरिका के पहिला राष्ट्रपति जॉर्ज वाशिंगटन के कार्यकाल में उहाँ के पहिला सेक्रेटरी ऑफ स्टेट रहलें, दूसरा राष्ट्रपति जॉन एडम्स के समय में अमेरिका के उप-राष्ट्रपति रहलें आ बाद में अमेरिका के तीसरा राष्ट्रपति बनलें।

## संदर्भ
बड़ा इमामबाड़ा

**बड़ा इमामबाड़ा** () भारतीय राज्य उत्तर प्रदेश के राजधानी लखनऊ में मौजूद एगो इमामबाड़ा के भवन बाटे। एकर निर्माण अवध के नवाब आसफुद्दौला सन् 1784 में करवले रहलें।

## संदर्भ

श्रेणी:लखनऊ
श्रेणी:उत्तर प्रदेश के पर्यटक आकर्षण
इमामबाड़ा

thumb|इमामबाड़ा 2010
**इमामबाड़ा** शिया मुसलमान लोग के एगो धार्मिक अस्थान (भवन) होला जहाँ ऊ लोग मुहर्रम के महीना में हुसैन इब्न अली के मातम मानावे खातिर एकट्ठा होला।

एकरा अउरी कई नाँव बा जइसे की *आशुरखाना*, फ़ारसी में *हुसैनिया* आ अफगानी इलाका में *तकियाखाना*।

ई बिल्डिंग मस्जिद से यह अरथ में अलग होले की ई खाली मुहर्रम के मातम मनावे के काम आवेले अ इहाँ हफ्ता-हफ्ता के नमाज नियर कौनों कार्यक्रम ना होखे ला।

श्रेणी:इस्लाम
वैलेंटाइन्स डे

**वैलेंटाइन्स डे** भा **संत वैलेंटाइन्स डे** एगो प्रमुख सांस्कृतिक आ कारोबारी तिहुआर बाटे जवन हर साल ग्रेगरी कलेंडर के हिसाब से 14 फरवरी के मनावल जाला भले एह दिन कौनो देस में सरकारी छुट्टी ना होखे ले। ई पच्छिमी संस्कृति के तिहुआर, जवन अब पुरा दुनिया के बहुत सारा देसवन में फइल चुकल बाटे, एगो प्राचीन संत वैलेंटाइन के यादगार में आ प्रेम जाहिर करे वाला दिन के रूप में मनावल जाला।

एकरा साथे कई तरह के कथा बाद में जुड़त चल गइल आ एगो कथा के मोताबिक संत वैलेंटाइन अइसन सिपाही लोग के बियाह करवावे खातिर जेल में भेजल गइल रहलें जिनहन लोग के बियाह करे पर रोमन साम्राज्य में प्रतिबन्ध रहे। जेल में ऊ जेलर के बेटी के बेमारी ठीक कइलें आ जेल से बिदा होत घरी "तोहार वैलेंटाइन" लिख के बिदा भइलें।

रूमानी प्यार के साथ एह कहनी के जुड़ाव चउदहवीं सदी में इंग्लैंड में ज्योफ्री चौसर के समय भइल। बाद में ई अठारहवीं सदी आवत-आवत एगो अइसन दिन के रूप में मनावल जाये लागल जहिया प्रेमी-प्रेमिका लोग एक दुसरा के फूल, चाकलेट आ ग्रीटींग कार्ड डे के आपन प्यार के इजहार करे लागल।

## संदर्भ

श्रेणी:प्रेम
श्रेणी:पच्छिमी संस्कृति
लिगो

**लेसर इंटरफेरोमीटर ग्रैविटेशनल-वेव ऑब्जर्वेशन** भा छोट रूप में **लिगो** (LIGO) एगो बहुत बड़ा पैमाना के भौतिकी के प्रयोग आ ऑब्जर्वेटरी बाटे।
बहादुरगंज, गाजीपुर

**बहादुरगंज** भारत के उत्तर प्रदेश राज्य के गाजीपुर जिला में एगो नगर पंचायत बा। ई कस्बा तमसा नदी (टौंस) के दक्खिनी तीरे प बा। मऊ से 12 किमी आ गाजीपुर से लगभग 42 किमी दूरी प बाटे।

## जनसांख्यिकी
2011 की जनगणना के अनुसार, बहादुरगंज में 13 वार्ड बाड़ें आ कुल आबादी 19, 992 बा। जनसंख्या में 51.56% मरद आ 48.44% औरत बाड़ी। इहाँ के औसत साक्षरता दर 71.26% बा, जे राज्य की औसत 67.68% से ढेर बाटे; पुरुषन के साक्षरता दर 78.01% आ औरतन के साक्षरता दर 64.08% बा। जनसंख्या का 16.80% हिस्सा 6 साल से कम उम्र के बच्चा सभ बाड़ें।

### धरम

## तिहुआर
बहादुरगंज में सबसे बड़ धार्मिक समारोह सभ में राम नउमी, ईद-मिलाद-उल-नबी, भारत मिलाप, मुहर्रम आ दुर्गा पूजा बाड़ें। वार्षिक समारोह के साथ-साथ दशहारा, ईद-उल-ज़ुहा, ईद-उल-फ़ितर, होली, रमजान-उल-मु8862862947बारक, दिवाली, रक्षाबंधन, शब-ई-बरात, क्रिसमस, ईस्टर आ अन्य अवसर; आ भारत के राष्ट्रीय तिहुआर स्वतंत्रता दिवस आ गणतंत्र दिवस पूरा उत्साह के साथ मनावल जालें।

## जलवायु

## मोहल्ला

* पुरानीगंज
* भूिमहार टोली
* डकिनगंज
* छावनी
* पठान टोली
* सदर बाजार
* दक्खिन मोहल्ला
* अनार मस्जिद वार्ड नं0 12
* ताकिया पर
* इमली तल
* कसाब टोला
* जामा मस्जिद
* चौक द्वार
* मल्लाह टोली
* महुआ तर
* बरवा तर
* गुदरी बाजार (घास बाजार)
* दरजी टोला
* इमाम गंज (चाँदनी चौक)
* नई बस्ती
* डुमडेरा
* पट्टीगढ़ (गढवा पर)
* चंडीका स्थान
* ईदग़ाह
* मसऊद पूरा
* इस्लाम पूरा

## सुबिधा
### बैंकिंग
स्टेट बैंक ऑफ इंडिया, यूनियन बैंक ऑफ इंडिया, जिला सहकारी बैंक और उप डाकघर में बैंकिंग सेवा आ एटीएम सुविधा उपलब्ध बा। उपडाकघर अब सीबीएस सुविधा प्रदान कर रहल बा।

### शिक्षा

बहादुरगंज में कई स्कूल, कॉलेज आ इस्लामी मदरसा बाड़ें:

* गांधी मेमोरियल इंटर कॉलेज
* क़बूल खान मेमोरियल इंटर कॉलेज
* नज़र आबिद गर्ल्स इंटर कॉलेज
* ब्लाओमिंग बड्स इंग्लिया स्कूल
* फिजा मैरी कॉन्वेंट स्कूल
* फातिमा अंग्रेजी स्कूल
* कैम्ब्रिज इंटरनेशनल स्कूल
* एम एम गर्ल्स इंटर कॉलेज
* राजेश्वरी इंटर कॉलेज
* वासुदेव विद्या निकेतन
* गोपी नाथ डिग्री कॉलेज देवली
* सरस्वती शिशु मंदिर
* खान सैनिक कोचिंग स्कूल
* होली फैथ इंग्लिश स्कूल
* मदरशा-तुल-मोसाकिन
* मदरशा फैजानुल ओलूम
* मदरसा ऐनुल इल्म
* मदरसा  शमशीया रजाओलूम
* मदरशा अमिना
* मदरसा  शमशुन निशा
* श्री सुखदेव प्रसाद स्मार्क मंदिर
* एम. एच. पब्लिक स्कूल 
* डॉ. आर. बी. एस. एंगिलिश स्कूल 

## संदर्भ

## बाहरी कड़ी

श्रेणी:उत्तर प्रदेश के शहर
श्रेणी:गाजीपुर जिला
श्रेणी:गाजीपुर जिला के शहर आ कस्बा
श्रेणी:पूर्वांचल के शहर